মনস্তাত্ত্বিক যুদ্ধবিগ্রহ
১৩ শতকের মঙ্গোল সাম্রাজ্যের নেতা চেঙ্গিস খান এতটা সূক্ষ্ম কৌশল ব্যবহার করতেন না। আক্রমণের পূর্বে শত্রুর ইচ্ছাকে পরাজিত করা এবং একটি সম্মতিসূচক বন্দোবস্তে পৌঁছানোকে প্রকৃত যুদ্ধের চেয়ে শ্রেয়তর ভাবা হত। মঙ্গোল সেনাপতিগণ খানের কাছে শত্রুদের বশ্যতা দাবী করতেন, এবং তারা পরাজয় অস্বীকার করলে প্রাথমিকভাবে দখল করা গ্রামসমূহে সম্পূর্ণভাবে ধ্বংস করে দেয়া হবে বলে হুমকি দিতেন। যদি তারা বশ্যতা স্বীকার না করে যুদ্ধের সিদ্ধান্ত নিতেন তাহলে মঙ্গোলরা তাদের হুমকিকে বাস্তবায়িত করতেন এবং গ্রামগুলোতে গণহত্যা ঘটাতেন। এই গণহত্যার কথা পাশের গ্রামগুলোতে ছড়িয়ে পড়ত তখন সেখানে জনমনে অনিরাপত্তার জন্ম হত, আর এর ফলে মঙ্গোলদের বিরুদ্ধে ভবিষ্যৎ প্রতিরোধের আর কোন সম্ভাবনা থাকত না।
ফখরুদ্দিন মোবারক শাহ
সোনারগাঁয়ে স্বীয় অবস্থান সুদৃঢ় করে ফখরুদ্দীন  লখনৌতি ও সাতগাঁর শাসন ক্ষমতা করায়ত্ত্ব করার উদ্যোগ নেন। লখনৌতির শাসনকর্তা কদর খানের মৃত্যু এবং ফখরুদ্দীনের সঙ্গে যুদ্ধে সাতগাঁয়ের শাসনকর্তা আইজ্জুদীন ইয়াহিয়া নিহত হওয়ার ফলে লখনৌতি ও সাতগাঁও উভয় প্রদেশই তখন ছিল শাসকশূণ্য। ফখরুদ্দীন তখন মুখলিস খানকে লখনৌতিতে তাঁর নায়েব নিযুক্ত করে লখনৌতি এবং এর অধীনস্থ অঞ্চল অধিকারের জন্য এক শক্তিশালী বাহিনীসহ প্রেরণ করেন। কিন্তু কদর খানের বাহিনীর আরিয-ই-লস্কর মালিক আলী মুবারক সৈন্য সংগ্রহ করে মুখলিস খানের অভিযান প্রতিহত করেন। যুদ্ধে মুখলিস খান পরাজিত ও নিহত হন। তাঁর গোটা বাহিনী বিধ্বস্ত হয়। আলী মোবারক লখনৌতির শাসন ক্ষমতায় অধিষ্ঠিত হন। সাতগাঁও দখলের জন্য ফখরুদ্দীনের প্রচেষ্টা সম্ভবত সফল হয় নি। তাঁর বাহিনী সাতগাঁ আক্রমণ করে সেখানে বেপরোয়া লুণ্ঠন চালায়। কিন্তু সাতগাঁয়ে তাঁর পক্ষে অধিকার প্রতিষ্ঠা সম্ভব হয় নি।